Ir-Regolament tal-Kunsill (KEE) Nru 2686/98
ta’ l-11 ta’ Diċembru 1998
li jemenda l -Annessi I u II li jinsabu mar-Regolament tal-Kunsill (KEE) Nru. 2377/90 li jippreskrivi proċedura tal-Komunità għall-istabbiliment ta’ limiti massimi ta’ residwu ta’ prodotti mediċinali veterinarji fl-għalf ta’ oriġini mill-annimali
(Test b’rilevanza għall-ŻEE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 2377/90 tas-26 ta’ Ġunju 1990 li jippreskrivi proċedura tal-Komunità għall-istabbiliment tal-limiti massimi ta’ residwi ta’ prodotti mediċinali veterinarji fl-għalf [1], kif l-aħħar emendat bir-Regolament tal-Kummissjoni (KE) Nru. 2010/98 [2] u b’mod partikolari l-Artikoli 6, 7 u 8 tiegħu,
Billi, skond ir-Regolament (KEE) Nru. 2377/90, limiti massimi ta’ residwu għandhom jiġu stabbiliti progressivament għal kull sustanza farmakoloġikament attiva li hija wżata fil-Komunità fi prodotti mediċinali veterinarji intiżi għall-amministrazzjoni lill-annimali li jipproduċu l-ikel;
Billi limiti massimi ta’ residwu għandhom ikunu stabbiliti biss wara eżami fil-Kumitat għall-Prodotti Mediċinali Veterinarji ta’ l-informazzjoni rilevanti kollha li tikkonċerna s-sigurezza ta’ residwi tas-sustanza konċernata għall-konsumatur ta’ għalf ta’ oriġini mill-annimali u l-impatt ta’ residwi fuq l-ipproċessar industrijali ta’ l-għalf.
Billi, fl-istabiliment tal-limiti massimi ta’ residwu għal residwi ta’ prodotti mediċinali veterinarji fl-għalf ta’ oriġini mill-annimali, huwa meħtieġ li jiġi speċifikat l-ispeċi ta’ l annimali li fihom residwi jistgħu jkunu presenti, l-livelli li jistgħu ikunu presenti f’kull waħda miċ-ċelluli tal-laħam rilevanti miksuba mill-annimal ittrattat (ċelluli mmirati) u n-natura tar-residwu li hi rilevanti għall-kontroll ta’ residwi (residwu li jimmarka);
Billi, għall-kontroll ta’ residwi, kif provdut f’leġiżlazzjoni xierqa tal-Komunità, limiti massimi ta’ residwu li normalment ikunu stabbiliti għal ċelluli mmirati tal-fwied u l-kliewi; billi, iżda, l-fwied u l-kliewi huma ta’ spiss imneħħija mill-karkassi li jiċċirkolaw fil-kummerċ internazzjonali, u limiti massimi ta’ residwu għandhom għalhekk ikunu dejjem stabbiliti għall-ċelluli tal-muskoli jew xaħam;
Billi, fil-każ ta’ prodotti mediċinali veterinarji intiżi għall-użu f’għasafar li jbidu, annimali li jagħmlu l-ħalib jew naħal li jipproduċi l-għasel, il-limiti massimi ta’ residwu jridu jkunu stabbiliti għall-bajd, il-ħalib jew l-għasel;
Billi l-flumetrina għandha tiddaħħal fl-Anness I li jinsab mar-Regolament (KEE) Nru. 2377/90;
Billi oleyloleate, calcium glucoheptonate, calcium glucono glucoheptonate, calcium gluconolactate, calcium glutamate, nickel gluconate, nickel sulphate, sodium hypophosphite, bacitracin, bronopol, cetostearyl alcohol, menadione, phytomenadione, 2-pyrrolidone, sodium cetostearyl sulphate, wool alcohols, lespedeza capitata, majoranae herba, medicago sativa extractum, sinapis nigrae semen u flumethrin għandhom jiddaħħlu fl-Anness II li jinsab mar-Regolament (KEE) Nru. 2377/90;
Billi perjodu ta’ 60 jum għandu jkun permess qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kull aġġustament li jista’ jkun meħtieġ biex l-awtorizzazzjonijiet li jqegħdu l-prodotti mediċinali veterinarji konċernati fis-suq li ġew mogħtija skond id-Direttiva tal-Kunsill 81/851/KEE [3], kif l-aħħar emendata bid-Direttiva 93/40/KEE [4] biex jingħata kont tad-disposizzjonijiet ta’ dan ir-Regolament.
Billi l-miżuri previsti f’dan ir- Regolament huma skond l-opinjonijiet tal-Kumitat Permanenti dwar Prodotti Mediċinali Veterinarji,
ADOTTAT DAN IR-REGOLAMENT:
Artikolu 1
L-Annessi I u II tar-Regolament (KEE) Nru. 2377/90 huma b’dan emendati kif stipulat fl-Anness hawn mehmuż.
Artikolu 2
Dan ir- Regolament għandu jidħol fis-seħħ fis-sittin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta’ Diċembru 1998.